Рамковна директива за отпад

Рамковната директива за отпад (РДО) — директива на Европската унија која се однесува на „мерки за заштита на животната средина и здравјето на луѓето преку спречување или намалување на негативните влијанија од создавањето и управувањето со отпад и преку намалување на вкупните влијанија од користењето на ресурсите и подобрување на ефикасноста на таквото користење“.Directive 2008/98/EC of 19 November 2008 on waste and repealing certain Directives. Првата Рамковна директива за отпад датира од 1975 година.Directive 75/442/EEC of 15 July 1975 on waste. End of validity 16 May 2006, and repealed by 2006/12/EC. Таа претрпела значителни промени во 1991Directive 91/156/EEC of 18 March 1991 on waste. End of validity 16 May 2006, and repealed by 2006/12/EC. и 2006 година.Directive 2006/12/EC of 5 April 2006 on waste. End of validity 11 December 2006, and repealed by 2008/98/EC. Тековната директива била усвоена на 19 ноември 2008 година.

Целта на Рамковната директива за отпад била да се постави основата за претворање на ЕУ во „рециклирачко општество“ кое се стреми да избегне создавање отпад и да го користи отпадот како ресурс“ (Преамбула, дел 28).

Една од карактеристиките на РДО е Европската хиерархија за отпад.

 Клучни термини 

 Критериуми за укинување на статус на отпад 
Критериумите за укинување на статусот на отпад наведуваат кога одреден отпаден материјал престанува да биде „отпад“ и добива статус на производ (или секундарна суровина).

Според член 6 (1) и (2), одреден специфичен отпад престанува да биде отпад кога ќе помине низ операција на преработка (вклучувајќи рециклирање) и ќе ги исполни специфичните критериуми што треба да се развијат во согласност со одредени законски услови, особено кога:

 супстанцијата или предметот најчесто се користи за специфични цели;
 има постоечки пазар или побарувачка за супстанцијата или предметот;
 употребата е законска (супстанцијата или предметот ги исполнува техничките барања за специфичните цели и ги исполнува постојните законски прописи и стандарди што се применуваат за производите);
 употребата нема да доведе до целокупни негативни влијанија врз животната средина или здравјето на луѓето.European Commission, Waste Framework Directive: End-of-waste criteria, accessed 31 December 2020.

 Висококвалитетно рециклирање 
Член 11 бара од земјите-членки да „промовираат висококвалитетно рециклирање“. Терминот „висок квалитет“ не е дефиниран, но се состои во исполнување на „неопходните стандарди за квалитет за релевантните сектори за рециклирање“.

 Одделно собирање 
Член 10(2) од Рамковната директива за отпад утврдила општ услов за одделно собирање и ги обврзала земјите-членки да воспостават системи за одделно собирање барем за хартија, метал, пластика и стакло до 2015 година. Член 11 (1) ги утврдува барањата за земјите-членки да преземат мерки за промовирање на висококвалитетно рециклирање преку одделно собирање.European Commission - DG ENV, Assessment of separate collection schemes in the 28 capitals of the EU, published 2014, accessed 28 December 2020

 Технички, еколошки и економски изводливо 
Според упатствата на ЕУ, „комбинацијата од термини „технички, еколошки и економски изводливо“ ги опишува предусловите за земјите-членки, во различен степен, да бидат обврзани да воспостават одделно собирање согласно членовите 10 и 11 од Директивата“.European Commission, Guidance on the interpretation of key provisions of Directive 2008/98/EC on waste, para 4.4, accessed 28 December 2020

 Наводи 

Категорија:2008 во Европската Унија
Категорија:Управување со отпад